**Δ Ε Λ Τ Ι Ο Τ Υ Π Ο Υ**

ΚΔΒΜ ΔΗΜΟΥ ΗΛΙΔΑΣ/29-11-2019

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Ήλιδας**

Ενημερώνουμε κάθε ενδιαφερόμενο/η ότι ο Δήμος Ήλιδας, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης και Διά Βίου Μάθησης) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Ήλιδας στο οποίο θα υλοποιηθούν προγράμματα Γενικής Εκπαίδευσης Ενηλίκων με εκπαιδευτικές δράσεις Εθνικής και Τοπικής Εμβέλειας.

Στο Κ.Δ.Β.Μ. του Δήμου Ήλιδας μπορούν να δημιουργηθούν τμήματα για τα ακόλουθα προγράμματα:

|  |  |  |
| --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ ΣΕ ΩΡΕΣ** |
| 1 | Ανακύκλωση και κομποστοποίηση | 25 |
| 2 | Συμβουλευτική σταδιοδρομίας | 25 |
| 3 | Τσιγγάνοι - Υποστήριξη στην καθημερινή ζωή | 25 |
| 4 | Βιολογικά Προϊόντα: Παραγωγή - Πιστοποίηση - Διάθεση | 25 |
| 5 | Νέες εναλλακτικές καλλιέργειες | 25 |
| 6 | Αρχιτεκτονική κήπων | 25 |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου του υποψήφιου.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση»**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης και ειδικότερα στο Λαζαράκειο Δημοτικό Μέγαρο (Φιλικής Εταιρείας 6, Αμαλιάδα), 2ος Όροφος και ώρες: 9.00 -13.00

Τηλ. : 2622360512 & 2622 0 22534

Email: psiriop@amaliada.gr

kedro.koin.ilidas1@gmail.com

**Θα τηρηθεί σειρά προτεραιότητας.**